ครม. พิจารณาหลายวาระสำคัญเพื่อพิจารณามาตรการช่วยเหลือประชาชนที่ได้รับผลกระทบจากสถานการณ์การระบาดของโรคติดเชื้อไวรัส COVID-19
ที่ประชุมคณะรัฐมนตรี พิจารณาหลายวาระสำคัญเพื่อพิจารณามาตรการช่วยเหลือประชาชนที่ได้รับผลกระทบจากสถานการณ์การระบาดของโรคติดเชื้อไวรัส COVID-19การประชุมคณะรัฐมนตรีวันนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม โดยมีวาระสำคัญหลายวาระ อาทิ สำนักงบประมาณ เสนอการขอรับจัดสรรงบประมาณรายจ่ายประจำปี พ.ศ.2563 งบกลางรายการเงินสำรองจ่ายเพื่อกรณีฉุกเฉินหรือจำเป็น ตามมาตรการด้านการงบประมาณ เพื่อบรรเทาผลกระทบจากสถานการณ์การระบาดของโรคติดเชื้อไวรัสโคโรนา (COVID-19) และสถานการณ์ภัยแล้งกระทรวงวัฒนธรรม เสนอข้อควรปฏิบัติเกี่ยวกับเทศกาล ประเพณีสงกรานต์ ประเพณีอื่นๆ และพิธีทางศาสนาในสถานการณ์โรคติดเชื้อไวรัสโคโรนา 2019 (COVID-19)กระทรวงการท่องเที่ยวและกีฬา เสนอให้พิจารณาการเสนอตัวเป็นเจ้าภาพการจัดการแข่งขันกีหาเอเชียนอินดอร์และมาเซี่ยลอาร์ทเกมส์ ครั้งที่ 6 ค.ศ.2021กระทรวงมหาดไทย เสนอมาตรการช่วยเหลือประชาชนที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 (COVID-19) และเสนอขออนุมัติดำเนินการโครงการก่อสร้างอุโมงค์ระบายน้ำคลองพระยาราชมนตรี จากคลองภาษีเจริญถึงคลองสนามชัยกระทรวงสาธารณสุข เสนอร่างกฎกระทรวงการขออนุญาตและการอนุญาตผลิต ขาย นำเข้า ส่งออกหรือมีไว้ในครอบครอง หรือใช้ประโยชน์ ซึ่งวัตถุออกฤทธิ์ในประเภท 1